AMPOR a emis Instrucțiunea nr. 19/17.01.2017, privind conformarea solicitanților POR 2014 – 2020 cu Legea nr. 227/2015, privind Codul fiscal, Art. 291, alin. 1 – cota TVA aplicabilă de la 1 ianuarie 2017, privind depunerea cererilor de finanțare în cadrul apelurilor lansate. Astfel, pentru toți solicitanții POR 2014 – 2020, care au depus/ transmis prin MYSMIS cererile de finanțare cu bugetul întocmit prin raportare la cota de TVA de 20%, ADR Vest, va solicita revizuirea documentației în concordanță cu cota legală aplicabilă de TVA în etapa de evaluare tehnică și financiară și/sau în etapa precontractuală.
Pentru toți potențialii solicitanți POR care nu au depus încă cererile de finanțare în cadrul apelurilor lansate, dar au întocmite/aprobate documentațiile tehnico-economice la cota de TVA 20%, cotă în vigoare la data întocmirii documentațiilor, pot depune/transmite prin MYSMIS respectivele cereri de finanțare. Acestea vor fi incluse în procesul de evaluare și selecție, cu condiția revizuirii cotei de TVA în etapa de evaluare tehnică și financiară și/sau în etapa precontractuală, în conformitate cu prevederile legale în vigoare.
Termenul limită de revizuire a cererilor de finanțare și a documentelor anexate la acestea, din perspectiva cotei de TVA, este cel mai târziu în termen de maxim 30 de zile lucrătoare de la primirea notificării privind demararea etapei precontractuale, în conformitate cu secțiunea 8.5 la Ghidul general, în caz contrar proiectul fiind respins.